РАЧУНОВОДСТВО ФИНАНСИЈСКИХ ОРГАНИЗАЦИЈА
Први колоквијум, 2016. година

1. ОБЈАСНИТИ ОСНОВНИ И РАЗВИЈЕНИ ОБЛИК РАЧУНОВОДСТВЕНЕ ЈЕДНАЧИНЕ.
           Основни облик: А (актива) = К (капитал) + О (обавезе), а развијени: А (актива) + Р (расходи) = П (пасива) + Пр (приходи), при чему је: А (актива) + Г (губитак) = П (пасива) односно А (актива) = П (пасива) + Д (добит).

2. КОЈИ СУ ОСНОВНИ КОРИСНИЦИ РАЧУНОВОДСТВЕНИХ ИНФОРМАЦИЈА И ЊИХОВА КЛАСИФИКАЦИЈА?
Екстерни:
1. Потенцијални инвеститори
2. Банке
3. Купци и добављачи
4. Држава и државни органи
5. Јавност
Интерни:
1. Власници
2. Управа
3. Запослени.

3. ОБЈАСНИТИ СУШТИНУ РАЧУНОВОДСТВЕНОГ ИНФОРМАЦИОНОГ СИСТЕМА.
Рачуноводствени информациони систем  вреднује, обрађује и преноси финансијске податке о неком субјекту (предузеће, банка...). Полазна основа јесу пословни догађаји који резултирају промјеном на било којој а најмање двије, билансној позицији, додјељује им вриједносни израз, обрађује и систематизује, те их доставља доносиоцима одлука.

4. КОЈИ СУ ФАКТОРИ ОД УТИЦАЈА НА РАЧУНОВОДСТВЕНЕ СТАНДАРДЕ?
a. Извори финансирања и тржиште    капитала
b.  Систем опорезивања
c.  Рачуноводствена професија
d.  Рачуноводствена регулатива
e.  Националне културе и традиција.

5. ОБЈАСНИТИ ПАСИВНЕ БАНКАРСКЕ ТРАНСАКЦИЈЕ.
Пасивне банкарске трансакције су оне код којих се банка јавља у улози дужника, којима банка привлачи средства у кредитни систем, а с обзиром на то да их прибавља од других ималаца они представљају дуг банке и налазе се у њеној пасиви. За банкарско пословање ови су послови битни, јер преко њих она прикупља средстава за свој рад, и могу бити краткорочни (краткорочни послове којима се прикупљају новчана средства за одобравање краткорочних кредита својим комитентима и за обављање осталих властитих и других активних послова), и дугорочни (послови којима она прикупља средства за кредитирање развоја индустрије и промета односно финансирање инвестиција).

6. ОБЈАСНИТИ АКТИВНЕ И НЕУТРАЛНЕ БАНКАРСКЕ ТРАНСАКЦИЈЕ.
Активни банковни послови су по критерију функционалности кредитни послови банака, који се са билансног становишта јављају као пласмани у њеној активи. У тим пословима банка је повјерилац, а корисник кредита дужник од којег она наплаћује камате. 
Неутралне банкарске трансакције су оне код којих се банка не јавља ни у улози дужника ни повјериоца, већ у улози посредника (комисионара). Ови послови су са становишта биланса и утицаја на финансијски резултат банака изузетно значајни код банака са значајном домаћом и коресподентском банкарском мрежом. У ове послове убрајају се: посредовање у платном промету, отварање акредитива, брокерски послови са ХоВ, извршење платног промета у земљи и иностранству, инкасо ефеката, извршење берзанских налога, издавање акредитива, кредитних писама (краткорочни) и послови управлјанја имовином комитента (asset management) те гаранцијски послови (дугорочни).

7. КОЈА ЈЕ ОСНОВНА УЛОГА БАНАКА ПРЕМА КЛАСИЧНОМ И ПРЕМА САВРЕМЕНОМ СХВАТАЊУ?
Према класичном схватању банке имају следећу улогу: 
· Посредничка улога: између депозита и кредита
· Улога плаћања: сви облици платног промета у земљи и иностранству
· Улога јемца (гаранта): стоји иза обавеза својих комитената
· Улога агенције: пословање у корист својих комитената
· Политичка улога: реализатор владине политике
Према савременом схватању њихова улога је следећа:
· Обављање мјењачких послова
· Дисконтовање комерцијалних зајмова
· Понуда штедних депозита
· Понуда депозита по виђењу
· Чување драгоцјености
· Подршка владиним активностима
· Повјеренички послови (“custody”)
Услуге новијег датума:
· Потрошачки кредити
· Финансијско савјетовање                
· Управљање готовином                    
· Лизинг                                                 
· Осигурање
· Инвестиције у ХоВ

8. ШТА, ПРЕМА ЗАКОНУ О БАНКАМА РЕПУБЛИКЕ СРПСКЕ ЧИНИ КАПИТАЛ БАНКЕ?
Према Закону о банкама Републике Српске капитал банке чини основни капитал + Допунски капитал
· Основни капитал банке чини готовина и материјална имовина: свих обичних акција, приоритетних некумулативних акција, општих законских резерви, задржане добити и других ставки које пропише Агенција з банкарство.
· Допунски капитал банке чине трајне приоритетне кумулативне акције, опште резерве за кредитне губитке добре активе, субординирани дугови и хибридни     инструменти капитала до 50% основног капитала  а све само до висине основног капитала.

9. КАКО ЈЕ, ПРЕМА ЗАКОНУ О БАНКАМА РЕПУБЛИКЕ СРПСКЕ ДЕФИНИСАНА  ДЈЕЛАТНОСТ БАНКЕ?
Према Закону о банкама Републике Српске дјелатност банке пдефинисана је на следећи начин:
1. Примање новчаних депозита и других средстава,
2. Давање и узимање кредита и финансијски лизинг,
3. Давање свих облика јемстава,
4. Пословање инструментима тржишта новца и капитала (своје и туђе име, чување и управљање...),
5. Домаћи и међународни платни промет, 
6. Куповина и продаја стране валуте,
7. Издавање и управљање средствима плаћања (картице, чекови..),
8. Чување и управљање картиама од вриједности,
9. Финансијски менаџмент,
10. Куповина и продаја хартија од вриједности,
11. Други послови....

10. КАКО СУ, ПРЕМА ЗАКОНУ О БАНКАМА РЕПУБЛИКЕ СРПСКЕ ДЕФИНИСАНА ПОВЕЗАНА ЛИЦА И КОЈЕ СЕ БАНКЕ СМАТРАЈУ ПОВЕЗАНИМ БАНКАМА?
Према Закону о банкама Републике Српске повезаним  лицима сматрају се лица која посебно или заједно имају:
· директну или индиректну контролу над НО и управом или заједничким власничким интересом,
· дјелују на успостављање заједничких властитих интереса ради вршења утицаја на пословање банке
Повезаним  банкама сматрају се  банке које исказују податке о међусобним потраживањима и обавезама на посебним рачунима да би се омогућила консолидација, односно израда консолидованог биланса.

11. КАКО СУ, ПРЕМА ЗАКОНУ О БАНКАМА РЕПУБЛИКЕ СРПСКЕ ДЕФИНИСАНИ МИНИМАЛНО ЗАХТЈЕВАНИ СТАНДАРДИ?
Према Закону о банкама Републике Српске дефинисани Минимално захтјевани стандарди односе се на:
1.  Управљање ликвидношћу,
2.  Излагање кредитном ризику,
3.  Процјена квалитета и класификација активе и резерви,
4.  Забрана, ограничења и услови који се односе на врсте и облике  улагања, усклађивање рокова доспјећа...

12. ШТА ПРЕДСТАВЉА МАКСИМАЛНО ИЗАЛАГАЊЕ БАНКЕ КРЕДИТНОМ РИЗИКУ А ШТА ВЕЛИКО ИЗУЛАГАЊЕ БАНКЕ КРЕДИТНОМ РИЗИКУ?
Максимално излагање банке кредитном ризику (КР) јесте кредитни ризик код једног или групе повезаних корисника до 40% основног капитала, с тим да у томе може:
· необезбеђени кредит до 5% основног капитала
· преко 25% мора бити обезбеђено квалитетним утрживим залогом
Велико излагање банке кредитном ризику (КР) представља   укупна изложеност банке кредитном ризику једном или групи повезаних корисника више од 15% основног капитала а да при том збир свих великих излагања не смије прећи 300% основног капитала.
Два или више корисника сматрају се “групом повезаних корисника” када због њиховог међусобног односа  изложеност банке према њима представља јединствену изложеност банке кредитном ризику.

13. КАКО СЕ УТВРЂУЈЕ КРЕДИТНИ ПОТЕНЦИЈАЛ БАНКЕ?
Кредитни потенцијал банке (КП) добије се када се од укупног финансијског потенцијала (ФП) одбије обавезна резерва (ОР) и резерва ликвидности(РЛ). При томе финансијски потенцијал чине средства прикупљена из различитих депозита и другиг извора (позајмице, кредити ...). Обавезна резерва представља инструмент Централне монетарне институције за регулисање количине новца у оптицају (новчане масе), док резерву ликвидности банке издвајају у зависности од квалитета властите активе.

14. ПРИКАЗАТИ ГЛОБАЛНУ СТРУКТУРУ БИЛАНСА СТАЊА БАНКЕ.
Активу биланса стања банке чине Финансијски outputi (употреба средстава и имовине банке, а то су:
· Кредити и лизинзи
·  Инвестиције у вриједносне  папире
·  Готовина и депозити у  другим институцијама
            Пасиву биланса стања банке чине Финансијски inputi (извори средстава или обавезе + капитал), односно:
· Депозити јавности
·  Недепозитни пласмани  (задуживање)
·  Власнички капитал банке

15. ОБЈАСНИТЕ ОСНОВНЕ КАТЕГОРИЈЕ ПРИХОДА И РАСХОДА БИЛАНСА УСПЈЕХА БАНКЕ.
Приходе банке чине Финансијски outputi (приходи од кориштења средстава банке), а основне категорије су:
· Приходи од кредита
·  Приходи од ХоВ
·  Приходи од депозита датих  другим институцијама
· Приходи од услуга
Расходе банке чине Финансијски inputi (трошкови стицања средстава банке) као што су:
· Трошкови депозита
·  Трошкови посуђивања
·  Трошкови пословања (особље, општи трошкови...)
·  Порези.

16. КАКО ЈЕ ДЕФИНИСАНА СЕКТОРСКА СТРУКТУРА У КОНТНОМ ОКВИРУ ЗА БАНКЕ?
Секторска структура у контном оквиру за банке дефинисана је на следећи начин:
0.    Банке и банкарске организације
1.    Институције јавног сектора
2.    Јавна предузећа                          
3.    Друга предузећа                      
4.    Предузетници                          
5.    Становништво                               
6.    Небанкарске финансијске организације
7.    Непрофитне организације
8.    Страна лица
9.    Остале организације.

17. ДЕФИНИШИТЕ КЛАСЕ У КОНТНОМ ОКВИРУ ЗА БАНКЕ.
· Класа 0: Готовина , готовински еквиваленти, злато и потраживања из оперативног пословања,
· Класа 1: Пласмани у домаћој валути
· Класа 2: Пласмани у страној валути
· Класа 3: Основна средства и улагања у некретнине, goodwill, и остала нематеријална улагања, залихе, остала средства, порез на додату вриједност и одложена пореска средства
· Класа 4: Обавезе у домаћој валути
· Класа 5: Обавезе у страној валути
· Класа 6: Расходи
· Класа 7: Приходи
· Класа 8: Капитал, резерве из добити и остале резерве, ревалоризационе резерве, добитак, губитак, порез на добит периода, губитак и добитак од промјене одложених пореских средстава и одложених пореских обавеза, потраживања и обавезе из интерних односа и закључак рачуна стања
· Класа 9: ванбилансна евиденција.

18. КОЈА ЈЕ ОСНОВНА КЛАСИФИКАЦИЈА АКТИВЕ СА СТАНОВИШТА ЊЕНОГ КВАЛИТЕТА?
Основна класификација активе банака са становишта њеног квалитета је:
· Категорија А:	 Добра актива
· Категорија Б:	 Актива са посебном  напоменом
· Категорија Ц:	 Субстандардна  актива
· Категорија Д:	 Сумњива актива 
· Категорија Е:	 Губитак.

19. КОЈА АКТИВА СЕ СВРСТАВА У КАТЕГОРИЈУ „А“?
У категорију „А“ (добра актива) сврставају се:
· Кредити који су у цјелости осигурани првокласним колатералом, без обзира на остале неотплаћене дугове, дјелове дугова или друге неповољне кредитне факторе корисника,
· Ставке активе код којих нема видљивих проблема који би ометали (спречавали) наплату основног дуга и камате према уговореним условима.

20. КОЈА АКТИВА СЕ СВРСТАВА У КАТЕГОРИЈУ „Б“?
       У категорију „Б“ (актива са посебним напоменама) Банка класификује оне ставке активе које су уредно обезбеђене и осигуране квалитетним инструментима (колатералом), али се уз то јављају потенцијалне слабости које се морају пратити, провјеравати и повремено кориговати како неби утицали на пословање банке. 

21. КОЈА АКТИВА СЕ СВРСТАВА У КАТЕГОРИЈУ „Ц“?
      У категорији „Ц“ (субстандардна актива) обухватају се кредитионих корисника који те кредите не подржавају успјешним текућим пословањем односно солидном способночћу плаћања. То се односи на оне кориснике чији текући новчани токови нису довољни за измиривање доспјелих обавеза, код којих је период претварања активе у готовину дужи од периода кориштења кредита и сл. 

22. КОЈА АКТИВА СЕ СВРСТАВА У КАТЕГОРИЈУ „Д“?
У категорију „Д“ (сумњива актива) банка класификује све оне кредите класификоване према критеријумима за категорију „Ц“, с тим да за ову категорију банка нема прибављених инструмената обезбеђења наплате (колатерала) што повећава проблем наплате и могућност настанка губитака за банку.

23. КОЈА АКТИВА СЕ СВРСТАВА У КАТЕГОРИЈУ „Е“?
       У категорију „Е“ (губитак) класификују се ставке активе које се сматрају ненаплативим и чије даље задржавање у категоријама наплативе активе није оправдано. Ово, свакако, не значи да се таквим кредитима у наредном периоду не може на одговарајући начин поправити квалитет, што би омогућавало макар дјелимичну наплату. 

24. ШТА ПРЕДСТАВЉА РИЗИЧНУ АКТИВУ БАНАКА, КАКО СЕ ИЗРАЧУНАВА И КАКО СЕ ПОПРАВЉА ЊЕНА СТРУКТУРА?
      Ризична актива банака: Сви банкарски пласмани распоређују се у ризичне групе према њиховом квалитету који се мјери процењеном могућношћу наплате у ризичне групе и то:  А ,  Б,  Ц,  Д и  Е. За израчунавање ризичне активе (пласмана) користе се пондери и то: 0, 20, 50, 75 и 100. Са становипта остваривања прихода  пласмани банке се дјеле на:
· А) Пласмани распоређени у А и Б,
· Б)  Пласмани распоређени у Ц, Д и Е.
      Структура ризичне активе моше се поправљати на следеће начине:
· Реструктуирање пласмана: успостављање нове структуре пласмана у односу на постојећу уз промену постојећих услова (рокови, камата, обезбеђење и сл.) и то тако да се новодефинисани пласман распоређује у једну од нижих ризичних група.
· Капитализација камате: приписивање обрачунате а ненаплаћене камате и других каматних прихода ненаплаћеној главници или  њихову конверзију у нови банкарски пласман.

25. КАКО ЈЕ ПРИКАЗАНА СТРУКТУРА ТЕКУЋИХ СРЕДСТАВА У БИЛАНСУ СТАЊА БАНКЕ?
       Структура текућих средстава у билансу стања банке приказана је на следећи начин:
1.   Готoвина гoтoвински еквивaлeнти, злато пoтрaживaњa   из oперативног пoслoвaњa,
2.   Депoзити и крeдити у домаћoј и стрaнoj вaлути,
3.   Потраживaњa зa кaмaту и нaкнаду, потрaживaњa пo  oснoву продаје и другa пoтрaживaњa,
4.   Дати кредити и дeпозити,
5.   Хартије oд вријeдности,
6.   Остали плaсмaни и АВР,
7.   Залихе,
8.   Стaлнa срeдства нaмјењeнa продajи,
9.   Срeдства poсловaњa кoје сe oбустављa,
10. Остала средства,
            11. Аконтациони порез на додату вриједност.

26. ПРИКАЖИТЕ ОСНОВНУ СТРУКТУРУ ОБАВЕЗА И КАПИТАЛА У БИЛАНСУ СТАЊА БАНКЕ.
      Основна структура обавеза у билансу стања банке:
 1. Обавезе по основу депозита и кредита,
2. Обавезе за камату и накнаду,
3. Обавезе по основу ХоВ,
4. Остале обавезе и ПВР,
      Основна структура капитала у билансу стања банке:
1. Основни капитaл,
2. Резeрвe из дoбиткa и пренeсeнe рeзeрвe,
3. Ревалоризaциoнe резерве,
4. Дoбитак,
            5. Губитак.

27. ШТА БАНКА ТРЕБА ДА ОБЈАВИ КАДА СУ У ПИТАЊУ ПОТЕНЦИЈАЛНЕ И УГОВОРНЕ ОБАВЕЗЕ?
          Када су у питању потенцијалне и уговорне обавезе банка треба да објави:
· природу и износ обавеза којим се повећавају неопозиви кредити који се не могу повући  по властитој одлуци банке без ризика да изазову значајне пенале или трошак,
· природу и износ потенцијалних обавеза које проистичу из ванбилансних позиција а које укључују:
1)  Директне кредитне субституте укључујући генералне гаранције по задужењу, гаранције по банкарским акцептима и "stand-by" кредитна писма која служе као финансијске гаранције за зајмове и хартије од вриједности,
2)  Потенцијалне обавезе повезане са одређеним трансакцијама као што су гаранције за добро извршење посла, лицитационе гаранције и сл.
3)  Краткорочне самоликвидирајуће потенцијалне обавезекоје су повезане са прометом роба као што су документарни акредитиви,
4) Уговоре о продаји са реоткупом који нису утврђени у билансу стања,
5)  Позиције везане за камате и девизне курсеве укључујући замјену (swap), опције и терминске послове (futures),
6)  Остале обавезе, могућност издавања мјеница (олакшице) и могућност обнављања закључења уговора.

28. ОСНОВНА ГРУПИСАЊА ГУБИТАКА ПО ЗАЈМОВИМА И АВАНСИМА И ОБЈАВЉИВАЊЕ У ВЕЗИ С ТИМ.
      Ненаплативост по зајмовина и авансима може бити потпуна или дјелимична ненаплативост. Губици могу бити:
· Реализовани
· Потенцијални
Банка треба да објави:
· рачуноводствене политике које описују основу по којој се нанаплативи пласмани (зајмови и аванси) признају као расход и отписују,
· детаље о висини и кретању резервисања за губитке по зајмовима и авансима током периода при чему се посебно објављује износ губитака по пласманима за које се у том периоду терети добит, износ зарачунат у периоду када су пласмани отписани и износ надокнађених претходно отписаних пласмана,
· збирни износ резервисања за губитке по основу пласмана на датум биланса стања и
· збирни износ укључен у биланс стања за пласмане на које камата није обрачуната и основу која је кориштена за утврђивање књиговодствене вриједности тих пласмана.

29. КАРАКТЕРИСТИКЕ РАЧУНОВОДСТВЕНИХ ПОЛИТИКА ЗА ПРИЗНАВАЊЕ ГУБИТАКА.
      При дефинисању рачуноводствене политике за признавање губитака и потенцијалних губитака по основу пласмана банке, банка се придржава Одлуке о минималним стандардима за управљање кредитним ризиком и класификација активе бавке. 
Правило је да износ издвојен за губитке по пласманима представља расподјелу нераспоређене зараде – прихода, а не расход у смислу утврђивања нето финансијског резултата периода. На исти начин смањивања тих износа наплатом отписаних или исправљених пласмана третира се као повећање нераспоређене зараде – прихода ("дају за резултат повећање у задржаним добицима и нису укључена у детерминисаном нето профиту или губитку за период" П: 46).

30. КОЈИ СУ ОСНОВНИ РИЗИЦИ У БАНКАРСКОМ ПОСЛОВАЊУ?
        Основни ризици у банкарском пословању су:
· Стратешки ризик или ризик пословне орјентације (избор дјелатности),
· Банкарски ризик,
· кредитни ,
· финансијски (стопе, курсеви),
· ризик ликвидности.
· Пословни ризик (грешке, вањски и унутрашњи криминал).

31. ШТА СЕ ПОДРАЗУМЈЕВА ПОД ОПШТИМ БАНКАРСКИМ РИЗИКОМ?
Под општим банкарским ризицима у пословању банака подразумјевају се било какви издвојени ризици изван губитака по пласманима, који могу настати као непредвиђени догађаји или потенцијалне обавезе, а који резултирају губицима у пословању. Било какви резервисани износи у погледу општих банкарских ризика, укључујући и будуће губитке и непредвидиве ризике или потенцијалне догађаје, уз оне који се морају обрачунати у складу са РС РС 10: Потенцијални догађаји догађаји настали након дана билансирања, треба да се посебно објаве као намјенско распоређивање задржане зараде односно нераспоређене добити.

32. ШТА СЕ ПОСЕБНО ОБЈАВЉУЈЕ У БИЉЕШКАМА (НОТАМА, НАПОМЕНАМА) УЗ ФИНАНСИЈСКЕ ИЗВЈЕШТАЈЕ БАНАКА?
  У биљешкама (нотама, напоменама) уз финансијске извјештаје банака посебно се објављује:
· Приходи од камата и слични приходи,
· Расходи за камате и слични расходи,
· Приходи од дивиденди,
· Приходи од накнада и провизија,
· Расходи за накнаде и провизије,
· Добици умањени за губитке који проистичу из трговине хартијама од вриједности,
· Добици умањени за губитке који проистичу из пласмана у хартије од вриједности,
· Добици умањени за губитке који проистичу из пословања са иностраним валутама,
· Остали приходи из пословања,
· Губици по зајмовима и авансима,
· Општи административни расходи,
· Остали расходи из пословања.

33. КОЈА ЈЕ ОПШТА КЛАСИФИКАЦИЈА ОПШТЕПРИХВАЋЕНИХ СТАНДАРДА РЕВИЗИЈЕ ФИНАНСИЈСКИХ ИЗВЈЕШТАЈА (БАНАКА)?
Према општој класификацији стандарди ревизије се класификују на:
1. Опште стандарде,
2. Стандарде извођења и
3. Стандарде извјештавањa.
     Општи стандарди подразумјевају:
1. Ревизију обављају лица која посједују одговарајућу техничку обученост и имају звање ревизора,
2. У свим питањима везаним за ангажман ревизори с аспекта интелектуалног става требају задржати независност,
3. Код обављања ревизије и писања извјештаја потребно је поступати са дужном професионалном пажњом.
     Стандарди провођења подразумјевају: 
1. Посао ревизије потребно је примјерно испланирати а рад помоћника надзирати,
2. Познавање интерне контроле битно је као основ за планирање ревизије, утврђивање карактерав времена и обима тестова,
3. Испитивањем, проматрањем, упитом конфирмацијом прибавити довољно компетентних доказа да се осигура разумна основа за формирање мишљења.
     Стандарди извјештавања подразумјевају:
1. У извјештају се наводи јесу ли објављени у  складу са општеприхваћеним стандардима,
2. Извјештај упућује на околности гдје се та начела нису доследно примјењивала,
3. Објављивање информација сматра се   разумно исправним, ако другачије није наведено,
            4.  Ревизорски извјештај садржи мишљење.

34. НАВЕДИТЕ И ОБЈАСНИТЕ НАЧИНЕ ИЗРАЧУНАВАЊА ДАНА КОД ОБРАЧУНА КАМАТА.
       Њемачки начин:
       Мјесец 30 а година 360 дана (30, 360)
 Француски начин:
       Мјесец по календару а година 360 дана     (к, 360)
 Енглески начин:   
       Мјесец по календару а година 365 дана  (к, 365)

35. ЗА КОЈЕ СЕ ПОЗИЦИЈЕ БАНКАРСКЕ АКТИВЕ НЕ ФОРМИРАЈУ ОПШТЕ РЕЗЕРВЕ ЗА КРЕДИТНЕ РИЗИКЕ?
      Опште резерве за кредитне ризике не формирају се за следеће позиције банкарске активе:
· готов новац,
· новчана средства на резервном рачуну код Централне  банке Босне и Херцеговине,
· новчана средства на рачунима страних банака,
· пласмане и дијелове пласмана обезбеђених новчаним   депозитом везаним за конкретан кредитно гаранцијски посао,
· пословне објекте и пословне просторе за које банка има уредну документацију о власништву и о осигурању код одговарајућег друштва за осигурање – до висине осигураног износа,
· опрему која се користи а која је у власништву банке, а осигурана је код одговарајућег друштва за осигурање – до висине осигураног износа и 
· земљиште на којем се налазе пословни објекти а које је у власништву банке, о чему постоји уредна документација.

36. ШТА ПОДРАЗУМЈЕВАЈУ И КАКО СЕ УПРАВЉА ТРЖИШНИМ РИЗИЦИМА?
Активности које се подузимају на откривању и управљању тржишним
       ризицима су:
· Идентификација,
· Мјерење,
· Контрола,
· Праћење,
· Осигурање капитала за покриће
      Тржишни ризици обухватају:
· Ризик каматне стопе,
· Девизни ризик,
· Цјеновни ризик.
      Ови ризици укључују још и:
· Ризик друге уговорне стране,
· Ризик емитента,
· Ризик пласмана
     Стратегија инвестирања и трговања укључује:
1)  Опис свих врста производа за трговину,
2)  Прихватљив ниво односа приноса и   ризика за укупан портфељ производа  за трговину,
3)  Циљеве које банка жели остварити    трговањем,
4)  Опште критерије избора друге стране.
     Политике и процедуре у вези са стратегијом:
а)  Успостављање ограничења    (лимита) и процеса контроле,
б)  Дефинисање метода и средстава  мјерења ризика,
в)  Дефинисање овлаштења и одговорности за преузимање и управљање ризицима,
                  г)  Дефинисање система информисања и  извјештавања

37. ПЛАТНИ ПРОМЕТ И КЛАСИФИКАЦИЈА ПЛАТНОГ ПРОМЕТА?
· Под платним прометом се подразумијевају сва плаћања која се врше између физичких и правних лица. Класификација платног промета врши се на основу следећа три критеријума: на основу начина плаћања (непосредни и посредни); на основу врсте плаћања (готовински и безготовински); на основу мјеста плаћања (унутрашњи и међународни).
· Непосредни платни промет подразумијева непосредно плаћање између платиоца и примаоца, док су код посредног платног промета поред платиоца и примаоца укључене и једна или више организација преко којих се и врши сама исплата, односно наплата. 
· Готовински платни промет се врши у готовом новцу и карактеристичан је за мала плаћања, углавном између становништва. Код безготовинског платног промета плаћање се врши преносом новчаног износа са рачуна дужника на рачун повјериоца. 
· Унутрашњи платни промет подразумијева сва плаћања која се обављају у границама једне земље, путем домаће валуте. Под међународним платним прометом могу се подразумијевати плаћања која се врше између привредних субјеката различитих земаља, тј. резидената различитих правних и привредних система. 

38. ИНСТРУМЕНТИ УНУТРАШЊЕГ ПЛАТНОГ ПРОМЕТА?
· Основни инструменти платног промета су рачуни или конта која се воде код банака по књиговодственом принципу „дугује“ за свако одобрење и „потражује“ за свако задужење. Два основна пословна рачуна код банке, као инструменти платног промета су жиро – рачун и текући рачун. Безготовински платни налози: путем безготовинских платних налога, у циљу плаћања преносом одређеног износа новчаних средстава са рачуна налогодавца на рачун корисника, реализује се преко 90% организованог платног промета. Најважнији безготовински платни налози су: општи налог за пренос, акцептни налог и барирани чек. Готовински платни налози: платни налози код којих се готовина појављује или на почетку или на крају процеса плаћања, па се због тога називају и готовински користе се при плаћању у случају када жиро – рачун немању ни платац ни корисник или обојица. Готовински платни налози су: готовински или благајнички чек, уплатница и упутница. Специјални платни налози: у нашем платном промету поред вирманских и готовинских уплатних и исплатних инструмената, постоје и платни налози прилагођени специјалним потребама привредног живота. То су: акредитиви, циркуларно писмо и кредитне картице. 

39. ОСНОВНИ ИНСТРУМЕНТИ ПЛАТНОГ ПРОМЕТА?
· Основни инструменти платног промета су жиро – рачун и текући рачун. Према важећим законским прописима, привредни субјекти у нашој земљи, дужни су да цјелокупно своје финансијско пословање обављају преко жиро – рачуна, тј. да сви приходи и расходи буду преко њега евидентирани. За носиоце платног промета (банку) жиро – рачун спада у активне послове. Текући рачун је књиговодствени рачун преко кога се књиже све текуће промјене које свакодневно настају из многоструких трансакција између банке и власника текућег рачуна. Основна разлика између жиро и текућег рачуна је у карактеру салда: на жиро – рачуну се воде само потраживања повјерилаца према банци, док се на текућем рачуну воде и његова дуговања. То значи да жиро-рачун комитента код банке може имати само потражни салдо. У билансу стања банке он се приказује као пасивни рачун. За разлику од жиро-рачуна, текући рачун комитента код банке може поред потражног имати и дуговни салдо. Ако има потражни салдо у билансу стања банке се приказује као пасивни рачун, а ако има дуговни салдо, као активни рачун. 

40. БЕЗГОТОВИНСКИ ПЛАТНИ НАЛОЗИ?
· Путем безготовинских платних налога реализује се преко 90% организованог платног промета. Безготовински платни налози су: општи налог за пренос, акцептни налог и барирани чек. 
· Општи налог за пренос је безготовински инструмент платног промета помоћу кога се врши пренос срестава са жиро – рачуна/текућег рачуна налогодавца на жиро – рачун/текући рачун корисника. Састоји се из налога за пренос и извјештаја о преносу. 
· Акцпетни налог је инструмент безготовинског платног промета који се користи у случајевима када повјерилац жели, сагласно овлаштењима, да осигура наплату својих потраживања о року доспјећа без обзира по ком основу. 
· Чек је вриједносни папир издат у строго прописаној законској форми, којим издавалц чека даје безусловни налог банци да на терет код ње депонованих новчаних средстава исплати у чеку назначену вриједност особи у чију корист је издат чек. Он служи искључиво као платежно средство, платив је само по виђењу, и омогућује: плаћање без употребе готовине, смањује трошкове платног промета, велику брзину у циркулацији новца и велику сигурност у плаћањима. У моменту издавања чека, издавалац мора имати покриће на рачуну. 

41. ГОТОВИНСКИ ПЛАТНИ НАЛОЗИ?
· Готовински платни налози: платни налози код којих се готовина појављује или на почетку или на крају процеса плаћања, па се због тога називају и готовински користе се при плаћању у случају када жиро – рачун немању ни платац ни корисник или обојица. Готовински платни налози су: готовински или благајнички чек, уплатница и упутница. 
· Готовински чек издаје трасат као учесник у платном промету, када на терет свог жиро – рачуна налаже исплату одређених новчаних средстава, одређеном лицу или доносиоцу. Он врши обрнуту функцију од уплатнице, којом се готов новац претвара у жирални, а њиме се вирмански новац претвара у готовину.
· Општа уплатница се примјењује при свим плаћањима када платац нема, а корисник има жиро – рачун. Њоме се могу полагати износи у неограниченом износу и у корист сопственог жиро-рачуна (уплата дневног пазара, претварање готовог новца у вирмански).
· Посебна уплатница се користи као готовински инструмент платног промета за исте намјене као и општа уплатница када је потребно доказивање примаоцу средстава да је извршена уплата на његов жиро – рачун.

42. СПЕЦИЈАЛНИ ИНСТРУМЕНТИ ПЛАТНОГ ПРОМЕТА?
· Специјални платни налози: у нашем платном промету поред вирманских и готовинских уплатних и исплатних инструмената, постоје и платни налози прилагођени специјалним потребама привредног живота. То су: акредитиви, циркуларно писмо и кредитне картице. 
· Акредитив је инструмент којим се по налогу налогодавца на терет његовог жиро – рачуна ставља на распологања одређени износ новчаних средстава одређеном кориснику уз одређене услове. Акредитиви могу бити: лични, документарни или робни, опозиви и неопозиви и перманентни. 
· Циркуларно кредитно писмо је такав инструмент платног промета који банке и друге финансијске организације издају свом комитетну да код једне или више банака могу подизати новац или вршити безготовинска плаћања до одређеног износа у одређеном временском року. Може се користити и за готовинске и безготовинске исплате. 
· Кредитна картица се у развијеним тржишним привредама широко користи као средство плаћања. Издају је банке, трговинска, угоститељска и туристичка предузећа. Плаћање кредитним картицама се  може вршити свима онима коју су са издавачем тих картица ступили у уговорену обавезу да ће при њиховом презентовању давати имаоцима робу или услуге. 

43. ИНСТРУМЕНТИ МЕЂУНАРОДНОГ ПЛАТНОГ ПРОМЕТА?
· Инструменти међународног платног промета су: документарни акредитив, докуменатарна наплата, дознака, чекови, кредитна карта, кредитно писмо, мјеница и банкарска гаранција. 
· Под акредитивом се подразумијева налог банци дат од стране налогодавца да непосредно или посредством своје кореспондентске банке дозначи одређеном кориснику одређени новчани износ или од њега прими трасирану мјеницу на њу по испуњењу одређених услова коришћења акредитива. 
· Суштина документарне наплате као инструмента међународног платног промета је у томе што продавач предаје одређеној банци документ, ради наплате преко своје коренсподентске банке у иностранству од дужника. 
· Банкарска дознака је такав инструмент међународног платног промета којим увозник даје налог својој банци да изврши плаћање одређеној особи назначеног износа у страној валути. 
· Мјеница је ХОВ која представља безусловни писмени налог издат и потписан од стране извозника којим се захтјева од лица даведених у мјеници да плати одређени износ новца на захтјев или на тачно утврђени датум у будућности не нечији налог или доносиоцу. 
· Чек је ХОВ издат у строгој законској форми којим издавалац чека даје налог банци да на терет његовог покрића који има код ње исплати назначени износ кориснику чека или самом издаваоцу чека или доносиоцу чека. 

44. СИСТЕМИ МЕЂУНАРОДНИХ ПЛАЋАЊА?
· Три различита система међународног плаћања су: слободно/девизно плаћање – су таква плаћања код којих се потраживања стечена у једној земљи могу се користити за плаћања у било којој другој земљи; клириншка плаћања – користе се између двије или више  земаља у случају да не постоји конвертибилност валута. Клиринг омогућава да се међународна плаћања извршавају у домаћим националним валутама, без употребе девиза; компензација – компензацијом се врши размјена једне робе за другу, а да се при томе не користи новац као средство плаћања.

45. ШТА СУ ДЕВИЗЕ И ВРСТЕ ДЕВИЗНИХ ПОСЛОВА БАНКЕ?
· Под девизама се подразумијевају сва краткорочна потраживања (до три мјесеца) према иностранству у страној валуту. 
· Девизни послови се дијеле на: промптне – послови који се реализују одмах; термински послови – послови код којих се девизе стављају на располагање по закључењу уговора; своп девизни послови – девизни своп је истовремена промптна продаја и терминска куповина (или обрнуто) истог износа дате девизе; арбитражни   послови – могу се означити као послови код трговања девизама у којима се закључивање послова купопродаје девиза остварује без преузимања ризика и под најповољниим условима. 

46. КРАТКОРОЧНИ КРЕДИТИ ЗА ОБРТНА СРЕДСТВА?
· Краткорочни  кредити  за  обртна  средства  су намјењени за финансирање текућих  обртних  средстава   (привремених  залиха  или  потраживања  од купаца).   Са  аспекта  врсте   банкарских  послова,  послови  кредитирања спадају у активне банкарске послове. Рок  доспјећа  ових  кредита  је до  годину  дана.  Краткорочни  кредити за обртна средства су углавном намјенски кредити. Краткорочни  кредити за обртна  средства се по правилу отплаћују заједно са припадајућом каматом, одједном, по року доспјећа.

47.  ИНВЕСТИЦИОНИ КРЕДИТИ?
· Инвестициони кредити су дугорочни кредити са роком доспијећа дужим од једне  године.   Они  су  обично  са  роком  доспијећа  од  2  до  7  година. Одобравају се за трајна обртна и основна средства. За  дугорочне  (инвестиционе)  кредите  су,  као  посебна специфичност у односу   на  краткорочне   кредите,   карактеристичне  двије  фазе:  фаза коришћења и фаза отплате. Код инвестиционих кредита се по правилу појављују варијабилне каматне стопе.  Код  инвестиционих  кредита  имамо  двије  врсте  камата: интеркаларну и редовну камату. Интеркаларна камата се обрачунава од дана одобрења до дана стављања  инвестиционог  кредита у отплату,  тј. за вријеме  трајања фазе кориштења.  Редовна камата се обрачунава на инвестиционе кредите  у отплати.


48.  ЛОМБАРДНИ КРЕДИТИ?
· Ломбард је стари активни банкарски посао.  Ломбард се састоји у томе да се тражени  кредит одобрава на бази  залагања  одређене покретне ствари као што су хартије од вриједности, роба и племенити материјали (злато, сребро). Тражени  кредит се  углавном  одобрава у одређеном  проценту  (од  60% до 75%)  од  процијењене  вриједности залоге те за банку због тога представља погодан посао са приличним  степеном сигурности.  Ломбардни  кредит  је  повољан  за  банку и  због  тога  што се залога  може продати на тржишту и на тај  начин  наплатити  висина  кредита са каматом и  осталим  ломбардним трошковима. Ломбардни  кредит  се  одобрава  на  временски  период  од 3 до 6  мјесеци и враћа се даваоцу кредита заједно са каматом и осталим трошковима.

49.  ПОТРОШАЧКИ КРЕДИТИ?
· Потрошачки кредити су са роком доспјећа од 1 до 4 године. Отплаћују се у једнаким мјесечним ратама. Висина редовних  мјесечних примања одређује висину  потрошачког  кредита.   Један  од  услова  добијања   потрошачког кредита  је  обезбјеђење   гаранције од  једног  до  три  кредитно способна жиранта. Потрошачки   кредити  се  углавном  реализују  путем  издатих   барираних чекова. Веома ријетко се одобравају у готовини.

50.  ХИПОТЕКАРНИ КРЕДИТИ?
· Хипотекарни кредити  представљају такву врсту  кредита која је обезбеђена реалном  имовином  (залогом непокретне ствари).  На вриједност  залоге од 100% одобрава се хипотекарни кредит у износу од 60% до 80%. Хипотекарни  повјерилац (кредитор) има  право,  уколико дужник не испуни услове из хипотекарног  уговора,  да прода  имовину  која је под хипотеком (колатерал) путем  јавне  аукције, како би  наплатио  своје  потраживање.  Да  би  се  одобрио  хипотекарни  кредит,  неопходно је од  стране  даваоца кредита провјерити  кредитну  способност  будућег  дужника,  као и моделе отплате хипотекарног кредита.

51.  ОКВИРНИ (ОВЕРДРАФТ) КРЕДИТИ?
· Overdraft  (оквирни)  кредит или  кредитна  линија је најчешће  годишњи кредитни  уговор  склопљен  између  банке  и  предузећа   за  краткорочно финансирање  текућих   потреба   у  моментима   формирања   билансних дефицита предузећа. Оквирни кредит обухвата годишњи обим расположивог кредита, аутоматско кориштење  средстава  у  окивру  уговореног  лимита,  аутоматско враћање кориштених средстава и каматно оптерећење за износ нето задужења.  Код  овердрафт,  тј. оквирног кредита обрачунавају се двије врсте камата и то:  редовна  камата, на повучени  износ кредита и интеркаларна камата на износ  одобреног  а  неповученог оквирног кредита.

